C 184/42
FI
Euroopan unionin virallinen lehti
25.5.2023
— Ensimmäistä rajoitusta kutsutaan toisinaan sopivuusvelvoitepoikkeukseksi (must match) (8 artiklan 2 kohta).
Toiseen tuotteeseen välttämättä tarvittavan, siihen liitettävän tuotteen ulkoasua ei voi suojata. — Toinen rajoitus koskee niiden osien suojaa, jotka eivät ole näkyvissä.
4.1.6 Osia, jotka eivät ole näkyvissä tuotteen tavanomaisen käytön aikana, ei voida suojata mallihakemuksella (4 artiklan 2 kohta).
Näitä ovat esimerkiksi — rannekellon koneisto — useimpien kodinkoneiden moottorien sisäosat — auton moottori (jonka ei katsota olevan näkyvissä ajoneuvon tavanomaisen käytön aikana, vaikka moottori olisikin helposti nähtävissä konepelti avaamalla).
4.1.7 Sellaiset varaosat, joissa ei ole minkäänlaista liitäntämekanismia ja jotka ovat näkyvissä, voidaan näin ollen suojata.
Monenlaisia osia voidaan siis asetuksen nojalla suojata.
Tällaisia ovat esimerkiksi autossa — ajovalot — lokasuojat — konepelti ja ovet (ei kuitenkaan saranat) — ohjauspyörä.
4.1.8 Tuotetta, jolla ei ole mallisuojaa, voivat siten valmistaa ja myydä korjausmarkkinoilla kaikki kilpailevat varaosavalmistajat.
4.1.9 Säännösten soveltaminen on kuitenkin herättänyt kysymyksiä.
ETSK onkin tyytyväinen siihen, että asetuseh­ dotuksessa on otettu huomioon Euroopan unionin tuomioistuimen asiassa Acacia 20. joulukuuta 2017 antama ratkaisu, jolla täsmennetään korjauslausekkeen tulkintaa.
4.1.10 ETSK toteaa, että Cour d’appel de Paris (Pariisin ylioikeus) on soveltanut tätä ratkaisua käytännössä 11. syyskuussa 2018 asiassa 2017/01589 antamassaan tuomiossa, jossa oli kyse verkkomyyntisivustolla myytävistä vanteista.
Vanteiden myyjä ei voinut laillisesti vedota korjauslausekkeeseen, sillä vanteita myytiin ajoneuvojen esteettistä yksilöllistämistä ja ”tuunausta” varten.
Riidanalaiset vanteet tuomittiin näin väärennöksiksi, ja myyjälle määrättiin seuraamuksia malliväärennöksestä.
4.1.11 Varaosamarkkinat on joissakin jäsenvaltioissa vapautettu.
Ranskassa 22. elokuuta 2021 annetulla ilmasto- ja kriisinkestävyyslailla N:o 2021–1104 (Climat et Résilience) vapautetaan eräiden ajoneuvojen varaosien myyntimarkkinat 1. päivästä tammikuuta 2023.
4.1.12 Toimenpiteen tarkoituksena on alentaa hintoja näillä markkinoilla.
Hinnat nousivat vuosien 2019 ja 2020 välillä keskimäärin 8 prosenttia muun muassa sen vuoksi, että osat – esimerkiksi sähköisten taustapeilien moottorit ja tuulilasiin asennetut anturit – ovat muuttuneet teknisesti yhä monimutkaisemmiksi.
Valtioissa, joissa tämän alan markkinat ovat vapaimmat, ei ole pitkälle kehittynyttä teollisuutta, toisin kuin varsinkin Saksassa, jossa on vahva autoteollisuus mutta jossa markkinat ovat silti jo suhteellisen avoimet.
Ranskassa varustevalmistajat saavat tammikuun 1. päivästä 2023 myydä lasinosia riippumatta siitä, ovatko ne olleet mukana alun perin kokoamassa uutta ajoneuvoa vai onko kyse itsenäisistä valmistajista.
Varustevalmistajat, jotka ovat osallistuneet muiden näkyvissä olevien osien (optiset osat, taustapeilit jne.) alkuperäiseen kokoonpanoon, saavat siis myydä varaosia ajoneuvonvalmistajien tavoin.
4.2 Mallisuojan kustannukset 4.2.1 EUIPO:n verkossa toimivan mallihakemusjärjestelmän hinnat alkavat tällä hetkellä 350 eurosta.
ETSK muistuttaa, että rekisteröity yhteisömalli on ensin voimassa viisi vuotta hakemispäivästä alkaen ja sen jälkeen se voidaan uusia viiden vuoden jaksoissa enintään 25 vuodeksi.